БҚО Казталов ауданы Тереңкөл ауылы

Тереңкөл ОЖББМ-нің 

математика пәнінің мұғалімі 

Гайсина Бақыт Бекетовна

ТАПҚЫР МАТЕМАТИК
(зияткерлік  сайысы)

Сайыстың мақсаттары: 

Білімділік: Оқушылардың ойлау қабілеттерін, ой ұшқырлығын, білімге деген ынтасын арттыру;
Дамытушылық:  Ойы жүйрік, логикалық ойлау қабілеттері жоғары, интеллектуалды оқушылардың дарынын ашу, белсенділігін арттыру, білімдерін көтеру.
Тәрбиелік: Өзін-өзі тәрбиелеуге, математика пәніне деген қызығушылығын арттыру.
Түрі: Сыныптан тыс шара
Көрнектілігі: интерактивті тақта, слайдтар, қоңыраушалар, логикалық тапсырмалар, шырпымен есептер, жұмбақтар, мадақтама қағазы, сыйлықтар.

Армысыздар, ұстаздар мен оқушылар!
ИФМ бірлестігінің апталығында өткізіліп отырған «Тапқыр математик» зияткерлік сайысына қош келдіңіздер!

Нұрлы үмітпен арқалаған арқаға,

Жан сәулесін тарататын баршаға.

Шын пейілмен құрметімізді көрсетіп,

Сайыскерлерді шақырайық ортаға, - деп бүгінгі зияткерлік сайысына қатысатын 8-сынып оқушыларын ортаға шақырамыз: 

1. Айтжанова Алуа

2. Абдолла Асқан

3. Есенова Жұлдыз

4. Асылбек Мейрамбек

5. Қамбар Айкен

6. Сисенбаева Әсел

Бүгінгі сайысымызда сайыскерлеріміздің әділ бағасын беретін әділ - қазылар алқасымен таныстырып өтейін:

1. Хайнешова Зауре Халеловна

2. Сатканова Гульсара Тулеповна

3. Хамзин Нурбол Дамирович

«Тапқыр математик» зияткерлік сайысы мына бөлімдер бойынша өткізіледі:

1 – бөлім: Тапқырлық (логикалық сұрақтар)
2 – бөлім: Полиглот (жұмбақтардын шешімін 3 тілде айту)

3 – бөлім: Көкпар (Математика, физика, информатика және әр түрлі деген

тақырыптар бойынша ұпай сандары көрсетілген ұяшықтарды таңдап, жауап беру)

4 – бөлім: Жорға (1 минут уақытта берілген сұрақтарға жауап беру)
5 – бөлім: Тапқыр математик (шырпымен логикалық тапсырма)

Ал, сайыскерлер, дайын болсақ бастайық. Баршаңызға сәттілік тілеймін!

Қарап тұрмай  бәріңізде  еріңіз,

Шәкірттерге  әділ  шешім  беріңіз,

Жүзден  жүйрік, мыңнан тұлпар  шығарар,

Тапқыр, тапқыр, тапқырларды  көріңіз -дей келе  біз  «Тапқырлық»  кезеңін бастайық.
1 – бөлім: Тапқырлық (логикалық сұрақтар)
Берілген логикалық сұрақтарға  қоңырауды бірінші болып  соққан оқушы жауап береді. Егер де ол жауап бере алмаса,келесі қоңырау соққан оқушы жауап бере алады. Әр жауап 10 баллдан есептеледі
1 – сұрақ. 3 мысық 3 тышқанды 3 минут ұстаса, 1 мысық 1 тышқанды неше минут ұстайды? (3 минут)
2 – сұрақ. 555555 саны 3 пен 5-ке бөлінеді ме?  Шешімі: бөлінеді, себебі: 1)5-ке аяқталады – 5-ке бөлінеді, 2)цифрларының қосындысы 3-ке бөлінеді – 3-ке бөлінеді.

3 – сұрақ. Ардақ, Кәрім, Айгүл үшеуі дойбы ойнады. Егер әрқайсысы екі партиядан ойнаса, барлығы неше партия ойнады? (6 партия)
4 –сұрақ. Ағаш үстінде 10 торғай отырды. Аңшы 1 торғайды атып алды. Қанша торғай қалды? (1 торғай)
5 –сұрақ. Інісінің 14 асығы бар,ағасының одан 5 асығы артық. Екеуінде неше асық бар?  (33 асық)
6 –сұрақ. Еменде үш бұтақ, ал әр бұтақта үш алмадан бар.Барлығы неше алма? (еменде алма өспейді)
7 –сұрақ. Екі адам 5 метрлік бөренені ұзындықтары тең 5 бөлікке кесті.Егер бөлікті кесуге 1,5 минут кетсе, бөренені кесуге қанша минут кетеді?   (6 минут)
8 – сұрақ. Ең үлкен екі таңбалы жай сан? (97)
9 – сұрақ. Рационал сандар қандай сандарда тұрады? (теріс сандар, оң сандар және 0)
10 – сұрақ.  Термометр аяз болғасын – 3°С-ты көрсетіп тұр. Осындай екі термометр неше градус көрсетеді?   (-3°С)
11 – сұрақ.Үстел үстінде бес стакан шие тұр. Марат бір стакан шиені жеп қойды. Неше стакан қалды?    (5 стакан)
12 – сұрақ.Торда 15 құс отыр. Оның 11-нен басқасы ұшып кетті? Торда қанша құс қалды?  (15, себебі тордан құс ұша алмайды)  

Әділқазылар алқасынан 1-бөлімнің  қорытындысын сұраймыз. 

Бірінші бөлімнің қорытындысы бойынша ең аз бал жинаған оқушымызды қол шапалақтап шығарып саламыз.
2 – бөлім: Полиглот
Келді кезек жұмбақты шешуге 

Жауаптарын беруге үш тілдерде

Қазақ, Орыс, Ағылшынды білсеңіз

Жақсы баға шәкірт саған несібе, -деп «Полиглот» кезеңін бастаймыз. Жасырылған жұмбақтардың жауабын қазақ, орыс, ағылшын тілдеріне аудару керек. Әр айтылған дұрыс жауап 15 ұпаймен бағаланады.

1. Қабат-қабат қаттама,

Ақылың болса аттама.  (кітап – книга – book)

2. Он бір түйе, бес жылқы.
Екі сиыр, бес ешкі
Екі қоян үш түлкі
Таба алмайсың бос күлкі (барлығы: 28 – двадцать восемь – twenty eight)

3. Атадан 10 баламыз
Бір - бір жастан арамыз
Қосылып кейде басымыз
Азайып кейде қаламыз
Бөлініп кейде арамыз
Көбейіп те аламыз (цифрлар-цифры-figures)

4. Тебеннің ұшы түйір,
Аяғы біреу, қолы жоқ,
Шиыр - шиыр жолы көп.
Өзі сөйлей білмейді,
Салған ізі сөйлейді. (қалам – ручка – pen)

5. Жоқ өзінде бас та,
Қас та, мойын да,
Ұзындығы жазулы тұр бойында. (сызғыш – линейка – rule)
Әділқазы алқасынан 2-кезеңнің қорытындысын сұраймыз.

Екінші бөлімнің қорытындысы бойынша аз бал жинаған оқушымызды қол шапалақтап шығарып саламыз.
3 – бөлім: Көкпар
Көкпар бөлімі физика, математика, информатика және әртүрлі бөлімдерден тұрады. Ұяшықтарда сұрақтар мен есептер жасырылған. Әр ұяшықта ұпай саны көрсетілген. Қатысушылар кезек бойынша тақырып пен сұрақ бағасын таңдайды. Таңдалатын сұрақ саны – 3, әркім өзі таңдаған сұрағына жауап береді. Ойлануға 10 секунд уақыт беріледі. Дұрыс жауап берген жағдайда ойыншы сұрақ бағаланған мөлшерде ұпайға ие болады. Ойыншы дұрыс жауап бермеген жағдайда, оның қарсыластары өз кезегі арқылы дұрыс жауап беруге талпыныс жасай алады. Кез келген жағдайда сұрақта көрсетілген ұпай дұрыс жауап берген ойыншыға өтеді.

ФИЗИКА – 10
Жарық жылдамдығы неге тең? (3*108 м/с)
ФИЗИКА – 20
Еркін түсу үдеуінің мәні неге тең?  ( 9,8м/с2 )
ФИЗИКА – 30
Элементар электр зарядының абсолют мәні неге тең? (1,6*10-19 Кл)
МАТЕМАТИКА – 10
   

МАТЕМАТИКА – 20
Диоганалдары  тік бұрыш жасап қиылысатын төртбұрыш қалай аталады? (Ромб)
МАТЕМАТИКА – 30
        ( 8 )
ИНФОРМАТИКА – 10
1 килобайтта неше байт бар? (1024 байт)
ИНФОРМАТИКА – 20
ЭЕМ неше буынға бөлінеді?    (5)
ИНФОРМАТИКА – 30
Бір жолға қанша оператор жазылады?    (256)
ӘР ТҮРЛІ – 10
Қазақстан Республикасының ұлттық валютасы теңгенің ең үлкен номиналы? (20. 000 тг)
ӘР ТҮРЛІ – 20
Мына екі суретте неше айырмашылық бар?

 (10)
ӘР ТҮРЛІ - 30
Менделеев кестесінде неше элемент бар? (116)
Әділ-қазы алқасынан 3-кезеңнің қорытындысын сұраймыз.

Үшінші бөлімнің қорытындысы бойынша аз бал жинаған оқушымызды қол шапалақтап шығарып саламыз.
4 – бөлім.  Жорға
Әр оқушыға 1 минут уақыт беріледі. Осы уақыттың ішінде 10 сұрақ қойылады. Әр дұрыс жауап 5 балмен есептеледі.
1 – оқушының сұрақтары
1. Бұрышты өлшейтін құрал? (транспортир)
2.  5-ке  қарама-қарсы сан?    (-5)
3. 3 – нің 4 дәрежесі қаншаға тең? (81)
4. 30 градусқа қарсы жатқан катет неге тең? (Гипетенузаның жартысына тең)
5. Прoпорция дегеніміз не? (2 қатынастың теңдігі)
6. Ең кіші үш таңбалы жай сан?  (101)
7. Қандай сан барлық санға қалдықсыз бөлінеді? (0)
8.Санның жүзден бір бөлігі?  (пайыз)
9.   түріндегі теңдеу қалай аталады?    (квадрат теңдеу)
10.Бүйір қабырғалары тең үшбұрыш? (тең  бүйірлі үшбұрыш)
2 – оқушының сұрақтары
1. Шеңберді сызатын құрал? (циркуль)
2. 2 мен 3-тің арасына қандай таңба қойғанда 2-ден үлкен, 3-тен кіші сан шығады? (үтір)
3. 5 – нің 3 дәрежесі нешеге тең? (125)
4. Барлық қабырғалары тең үшбұрыш? (тең қабырғалы үшбұрыш)
5. 2 қатынастың теңдігі қалай аталады? (прoпорция)
6. Қандай санның кез-келген дәрежесі сол санның өзіне тең? (1) 
7. Барлық санды қандай санға бөлуге болмайды? (0)
8. Қиылыспайтын екі  түзу. (параллель)
9.    түріндегі теңдеу қалай аталады?    (толымсыз квадрат теңдеу)
10. Алымы бөлімінен кіші бөлшек? (дұрыс бөлшек)
3 – оқушының сұрақтары
1. Кесіндіні сызатын құрал? (сызғыш)
2. 6 мен 7-нің арасына қандай таңба қойғанда 6-дан үлкен, 7-ден кіші сан шығады? (үтір)
3. 4 – тің 3 дәрежесі нешеге тең? (64)
4. Бір бұрышы 90 градусқа тең үшбұрыш қалай аталады? (тікбұрышты үшбұрыш)
5. 2 қатынастың теңдігі қалай аталады? (прoпорция)
6. Кез-келген санның неше дәрежесі 1-ге тең? (0) 
7. Барлық санды қандай санға бөлгенде сол санның өзі шығады? (1)
8. Бір бірімен 90 градус жасап қиылысатын түзулер калай аталады?  (перпендикуляр)
9.    түріндегі теңдеу қалай аталады?    (толымсыз квадрат теңдеу)
10. Бөлімі алымынан кіші бөлшек? (бұрыс бөлшек)
Әділ-қазы алқасынан 4-кезеңнің қорытындысын сұраймыз.

Төртінші бөлімнің қорытындысы бойынша аз бал жинаған оқушымызды қол шапалақтап шығарып саламыз.

Ойын толық жатқандай асып, тасып,

Біреу мығым, біреулер шалыс басып.

Бұл ойыннан өтеді ғұлама ойлар,

Жеңсең де жеңілсең де қалма жасып – деп аталған екі оқушымызға қолшапалақтап, демеу берейік!

5 – бөлім: Тапқыр математик (шырпымен логикалық есептер)
Бір шырпының орнын ауыстыру арқылы дұрыс теңдік алыңыз  (5+3=8)

Екі шырпының орнын ауыстыру арқылы дұрыс теңдік алыңыз   (8-3+4=9)

Екі шырпының орнын ауыстыру арқылы дұрыс теңдік алыңыз   (37+27=64)

Осымен 5-кезеңіміз аяқталды. Әділ-қазы алқасынан 5-кезеңнің қорытындысын сұраймыз.

Ойынның шешуші сәті төрешілер өздеріңізде. Әділ жауабын беріңіздер!

Жеңімпазды анықтап, марапаттау.

Бүгінгі «Тапқыр математик» зияткерлік сайысымыздың жеңімпазы  
Айтжанова Алуа
Бүгінгі көріп тамашалаған интеллектуалды шоу «Тапқыр математик» зияткерлік ойыны мәресіне жетті.

Зейін қойып тыңдағандарыңыз үшін алғысымыз шексіз.

